Eastern Connecticut State University

Eastern Connecticut State University (ofte kalt Eastern eller ECSU) er et delstatseid universitet i Willimantic, staten Connecticut i USA. Det ble grunnlagt i 1889. Universitetet er lokalisert i Windham Street, Willimantic, Connecticut. 30 minutter fra Hartford, og ligger omtrent midt i mellom New York og Boston. Dr Elsa Nuñez er rektor ved universitetet.

Historie

Eastern ble etablert som Willimantic State Normal School, en institusjon som hadde som formål å utdanne lærere. Skolen åpnet sin første "dorm" i 1921, den er fortsatt i bruk og er i dag kjent som Burr Hall. I 1937 startet skolen å tilby 4-årig bachelorgrad utdanning og skiftet navn til Willimantic State Teachers College. I 1967 skiftet skolen navn til Eastern Connecticut State University.

Akademia

Ved ECSU var det i 2016 totalt immatrikulert 5 447 studenter, som betalte fra  5678 dollar i skolepenger i halvåret dersom de var hjemmehørende i delstaten. Studenter som ikke kommer ifra Connecticut (gjelder også internasjonale studenter) betalte 11 938 dollar i halvåret. Skolen tilbyr en god del stipender og legater til sine studenter.  Skolen fokuserer mest på bachelorgrads studenter, men tilbyr mastergradsprogramer innenfor lærerutdanning, samt administrasjon og organsasjonsledelse. 
Fagtilbudet omfatter humanioria, sosialvitenskapelige og teknologiske fag. Det undervises også i hydrologi, hydrogeologi og fornybare energiformer. Mange av studentene tar lærerutdanning, og er ankjent som en av statens beste programer. 
Våren 2016 åpnet skolen the Fine Arts Center, en bygning som skulle satse på kultur og kunstneriske fag. Bygget er på ca. 11 000 kvadratmeter, og inneholder klasserom, øvingsrom, et galleri, en blackbox, en konserthall samt en teatersal. Skolen skilter med å tilby statens mest moderne fasiliteter for studenter som ønsker å studere kunstneriske fag. 
I 2001 ble Institute of Sustainable Energy grunnlagt ved ECSU, og står for forskning og undervisning innen ledelse, teknologi og politikk knyttet til nye energikilder. På bakgrunn av dette har Eastern fått utmerkelsen  Princeton Review Green Campus Recognition i 2010, 2011, 2012, 2013 og 2014. Samt en rekke andre priser for sitt arbeid for en mer bærekraftig campus.

Idrett

Eastern Connecticut State University er kjent «Warriors», og skolens maskot er «Willi the Warrior». Universitetet er en del av NCAA Divisjon III, the Little East Conference og Eastern College Athletics Conference. På herresiden deltar skolen blant annet i idretter som basketball, friidrett, lacrosse, fotball (soccer) og baseball. På kvinnesiden deltar «the Warriors» blant annet i basketball, friidrett, softball, svømming og volleyball. 
Skolen tilbyr også andre idretter som ikke er en del av NCAA, som rugby, amerikansk fotball, cheerleading og ishockey. Skolen tilbyr også «venneligaer»" på kveldstid for sine studenter, såkalt «Intermural Sports». 
Skolen er spesielt kjent for å gjøre det meget godt innenfor fotball og basketball, hvor deltar i sluttspillene hvert år.

Bomuligheter på skolen

87 prosent av førsteårs studenter bor på skolen, mens 60 prosent av de resterende studentene bor på hybel.

Studentorganisasjoner

Eastern tilbyr mer enn 80 ulike studentorganisasjoner innenfor sport, politikk, kultur, kunst og kommunikasjon. The Campus Activity Board sponser mange arrangamenter på skolen. Innenfor media tilbyr Eastern en egen tv-kanal som heter ETV og en radiokanal som sendes på det lokale FM-nettet, samt en skoleavis (Campus Lantern) som utgis ukentlig.

Campus

Skoleområdet strekker seg over 0,74 kvadratkilometer og er delt i tre ulike deler. South Campus, North Campus og the University Sports Complex. South Campus er den eldste delen av skolen, hvor noen av byggene nærmer seg 100 år. Noth Campus er den mer moderne delen av universitetet, hvor man finner biblioteket, the Fine Arts Center, Student Center samt Science Building.

Annet

Eastern Connecticut State University er et av få universiteter som tilbyr DACA-studenter, ungdom som ikke har amerikansk statsborgerskap, men innvandret illegalt til landet som barn, studieplass.